**Fokusområder for FKFB 2015-2016**

*Baggrund*FKFBs bestyrelse besluttede i september 2014 at udarbejde en oversigt over fokusområder for bestyrelsesarbejdet. Oversigten indeholder emner som optager områdets beboere og som således tilbagevendende drøftes på bestyrelsesmøderne. Oversigten er ikke udtømmende og andre emner drøftes og håndteres også af bestyrelsen, når der er behov for det.

Oversigten giver alle beboere et overblik over hvad bestyrelsen arbejder med og vil blive brugt som et arbejdsværktøj for bestyrelsen. Oversigten er dynamisk og de enkelte beskrivelser vil således blive opdateret i forbindelse med det løbende bestyrelsesarbejde.

Senest opdateret august 2015.

| Fokusområde | Beskrivelse | Bestyrelsens rolle | Seneste status (januar 2015) |
| --- | --- | --- | --- |
| Grundskyld | Grundskyld er et højt prioriteret emne, som naturligt berører alle i kvarteret. Flere beboere har været aktive i at udarbejde et stort datamateriale til brug for den videre dialog med skattemyndighederne. | Informere beboerne løbende om udviklingen i myndighedsdialogen og evt. repræsentere foreningen i myndighedsdialogen. | Der har i slutningen af 2014 være skriftlig korrespondance med skattemyndighederne for at få forklaret beregningsmetoden for værdiansættelserne. Der er i januar 2015 sendt opfølgende spørgsmål til ICE under Skatteministeriet. |
| Lokalplan og kvalitetsmanual | Lokalplanen og kvalitetsmanualen er et andet højt prioriteret emne for bestyrelsesarbejdet. Kravene i lokalplanen og kvalitetsmanualen har haft meget stor betydning for, at kvarteret og husene stadig – 100 år efter etableringen – har bevaret sit helt unikke udtryk. | Modtager orientering om nye byggesager.  Vurderer og tager initiativ til løbende opdatering af kvalitetsmanual, senest på generalforsamlingen 2015 vedrørende kviste m.v.  Orienterer løbende beboerne om evt. udvikling i kommunens praksis m.v. | Opdatering af kvalitetsmanualen blev vedtaget på generalforsamlingen april 2015. Inden generalforsamlingen 2016 drøftes behov for yderligere justeringer. |
| Klimasikring | Efter skybruddet i 2011 prioriterede Frederiksberg Kommune en række klimasikringsprojekter, dog ikke Ved Grænsen/Buen.  Der er – med kyndig bistand fra bl.a. Leika VG 48 udarbejdet en rapport om oversvømmelserne i kvarteret i 2011 herunder forslag til klimasikringsinitiativer. | Genoptage drøfter med kommunen om emnet og informere beboerne om kommunens planer  Derudover kunne bestyrelsen, med bistand fra erfarne kræfter i kvarteret, udarbejde gode råd til den enkeltes klimasikring | Bestyrelsen forventer at genoptage kontakten med kommunen i løbet af 2. halvår 2015. |
| Tryghed (tyverisikring, nabohjælp m.v.) | Tryghed er et tilbagevendende emne og bestyrelsen har løbende informeret om gode råd til tyverisikring og drøftet konkrete indbrud / tyverier på bestyrelsesmøder. | Fortsat informere om gode råd, og opfordre til nabohjælp, naboalarmer etc.  Opsamle viden om indbrud o.l. i kvarteret og vurdere om der er behov for at iværksætte nye tiltag | Emnet drøftes på bestyrelsesmøder, og det vurderes løbende om der er behov for bred information om tryghed m.v.  Bestyrelsen vil blive ved med at opdatere gode råd til det enkelte i forhold til indbrudssikring, god adfærd overfor gæster i kvarteret m.v. |
| Videndeling om renovering og vedligeholdelse | Der ligger navne på en række håndværkere på hjemmesiden.  Dette kunne evt. udbygges med konkrete gode eksempler på renovering/vedligeholdelse. Både større projekter, som fx modernisering af kælder, udnyttelse af tagetage og tips til små løbende vedligeholdelsesting (tagreparationer, sokler, plankeværk, vinduer) | Nedsætte en gruppe beboere som kunne have lyst til at videreudvikle konceptet.  Etablere en ny feature på hjemmesiden til videndeling, incl. billeder m.v. | Efter generalforsamlingen 2015 vil der blive nedsat en gruppe, der kan videreudvikle konceptet. Drøftes konkret på møde til oktober 2015 |
| Lokalhistorie | Bestyrelsen opdaterer med nogle års mellemrum ”bogen” om kvarteret og indsamler i den forbindelse lokalhistorie m.v. | Tager initiativ til opdatering | I forbindelse med 100 års festen vil der blive indsamlet nyt og gammelt billedmateriale m.v. Derefter skal der tages stilling til om og hvordan hæftet ”En haveby bliver til” opdateres. |
| Sociale arrangementer | Fastelavn, årlig sommerfest og stor fest hvert 5. år. | Sikrer, at der nedsættes festudvalg, budget og regnskab for arrangementerne m.v. | Fastelavn 2016: Der skal aftales dato og besluttes hvem der gør hvad. |
| Afskærmning mod Flintholm St. | Der pågår drøftelser med Banedanmark om etablering af en supplerende afskærmning mod Flintholm St. for at mindske indkig i området , primært de huse der ligger ved plænen | Bistår ved drøftelser med Banedanmark om løsninger | Arbejdet med at etablere muren er i gang. |
| Beskæring af træer | De gamle træer i kvarteret er bevaringsværdige og reguleret af lokalplanen. Beskæring/fældning af træer er emner der ofte drøftes på bestyrelsesmøderne, ofte på baggrund af konkrete sager.  Træer på baneskråningerne (herunder ansvar for beskæring, stormfald m.v.) er derudover en særlig problemstilling for de huse, der ligger ud til banen. | Drøfter håndtering af konkrete problemer med gamle træer  Bistår med kontakt til Banedanmark i forhold til træer på baneskråninger | Nogle beboere har orienteret og ønsket at bestyrelsen, skal tage kontakt med BaneDanmark om beskæring af træer på baneskråningerne. |
| Nyt emner: Parkering |  |  |  |
|  |  |  |  |
|  |  |  |  |